Diari Oficial de la Generalitat Valenciana


Sumari del DOGV 9954, del 10-10-2024 (2024/10134)

ANUNCI de l'informe de l'Òrgan Ambiental Municipal, sobre procediment de modificació de les normes urbanístiques, analitzant els pronunciaments de les administracions consultades i les persones interessades en el tràmit de consultes de l'Esborrany del Pla i Document Inicial Estratègic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9954

Data del DOGV
:   10-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10665

CVE
:   PHRK-S-7469-18657

Data del document
:   19-09-2024

Organisme emissor
:   Ajuntament de Massanassa

Tipus de document
:   Anunci

Expedient gestiona: 5363/2024

Data: 19 de setembre de 2024

Procediment: modificació de les normes urbanístiques (sotmés a avaluació ambiental i territorial simplificada).

Assumpte: Informe ambiental i territorial estratègic i anàlisi dels pronunciaments de les administracions consultades i les persones interessades en el tràmit de consultes de l'esborrany del Pla i document inicial estratègic, que regula l'article 53.1 de la LOTUP.

Assistents

President: Jorge Fernández Sempere

Vocal 1: Luis Miguel Galdón De Domingo

Vocal 2: Tècnic d'Administració General d'Urbanisme (càrrec vacant)

Secretari de l'Òrgan Ambiental: Ricardo Soro

Tràmit de consultes esborrany del pla i document inicial estratègic en la tramitació de l'avaluació ambiental i territorial estratègica, per a modificar les normes urbanístiques del PGOU de Massanassa.

L'Ajuntament de Massanassa ha realitzat les següents actuacions per a donar a conéixer este procediment d'avaluació ambiental a la societat i complir el tràmit:

–  L'acord es va publicar en el *Butlletí Oficial de la Província de València*  número 151, el 6 d'agost de 2024.

– La documentació ha estat en la pàgina web de l'Ajuntament de Massanassa durant 30 dies hàbils.

– Remissió a la Conselleria de Medi Ambient, Aigua, Infraestructures i Territori (30.07.2024).

Finalitzat el termini de presentació d'aportacions, no s'ha produït cap aportació del públic interessat. La Conselleria de Medi Ambient, Aigua, Infraestructures i Territori ha remés les observacions següents:

![](https://dogv.gva.es/publicaciones/imagesSF/2024/10/2/1210537/17_1728044716295_4420311225633984151_imagen.png)

De conformitat amb la legislació urbanística, l'informe de l'Òrgan Ambiental ha d'estudiar l'impacte mediambiental de l'esborrany presentat, analitza tots els aspectes descrits en l'annex VIII de la LOTUP. El seu contingut és el següent:

«ANNEX VIII

*Criteris per a determinar si un pla o programa ha de sotmetre's a avaluació ambiental i territorial*

Estratègica ordinària

1. Les característiques dels plans i programes, en què es considera en particular:

a) La mesura en què el pla o programa establix un marc per a projectes i altres activitats, bé en relació amb la ubicació, naturalesa, dimensions i condicions de funcionament o bé en relació amb l'assignació de recursos.

b) La mesura en què el pla o programa influïx en altres plans o programes, inclosos els que estiguen jerarquitzats.

c) La pertinència del pla o programa per a la integració de consideracions ambientals, amb l'objecte, en particular, de promoure el desenrotllament sostenible.

d) Problemes ambientals significatius relacionats amb el pla o programa.

e) La pertinència del pla o programa per a la implantació de la legislació comunitària o nacional en matèria de medi ambient, com, entre altres, els plans o programes relacionats amb la gestió de residus o la protecció dels recursos hídrics.

f) La incidència en el model territorial».

La modificació de les normes urbanístiques del PGOU de Massanassa és d'aplicació territorial limitada i afecta, exclusivament, els sòls classificats com a urbans, i que es corresponen a les següents tres zones de regulació normativa:

– Barri antic

– Eixample

– Sòl urbà industrial

Els canvis en la regulació es referixen a estes tres temàtiques:

– Major precisió en la regulació dels usos, ajustant-se als canvis normatius autonòmics.

– Major ajust en la dotació de places d'aparcament en realitzar noves vivendes.

– Ajustar la regulació dels patis a la normativa autonòmica.

La modificació analitzada és aplicable en sòls urbans i es referix a les edificacions regulades en documents aprovats amb anterioritat, per això no té transcendència en altres projectes o activitats, no influïx en aspectes ambientals i no incidix en el model territorial.

Així mateix, no produïx efectes respecte del medi ambient, el patrimoni cultural, segellat i explotació intensiva del sòl, el paisatge o el desenrotllament del territori.

Respecte dels riscos per a la salut humana, la modificació serà positiva, ja que es pretén compatibilitzar millor la relació entre activitats i qualitat de vida dels veïns. El major nombre de places d'aparcament reduirà les emissions de gasos contaminants, en reduir el desplaçament dels vehicles buscant un lloc on aparcar.

Després d'estes consideracions dels punts de l'annex VIII, entenem que, de les quatre opcions descrites en l'article 53.2 de la LOTUP, ens trobem en la regulada en el subíndex b), que diu:

«b) Una resolució d'informe ambiental i territorial estratègic, per considerar, d'acord amb els criteris de l'annex VIII d'este text refós, o la disposició reglamentària aprovada mitjançant el decret del Consell que el modifique, que el pla no té efectes significatius sobre el medi ambient i el territori, en què es resol l'avaluació ambiental i territorial estratègica pel procediment simplificat i s'indica la procedència de la tramitació del pla conforme al capítol següent o a la seua normativa sectorial.»

Sobre la base dels antecedents i normativa assenyalada, atés al que s'establix en l'article 53.2 del TRLOTUP, i com que la modificació avaluada no té efectes significatius en el medi ambient i el territorial, l'Òrgan Ambiental del municipi de Massanassa resol:

Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació de les normes urbanístiques del PGOU de Massanassa, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'esta modificació conforme a la seua normativa sectorial, sempre que s'ajuste al que descriu la documentació presentada i també al que s'establix en la legislació vigent i en els informes emesos sobre este tema.

Segon.           Publicar el present document en el *Diari Oficial de la Generalitat Valenciana*, de conformitat amb el que es disposa en l'article 53.7 del TRLOTUP.

Tercer. S'indica que, així mateix, de conformitat amb l'article 53.7 de la LOTUP, esta resolució no serà susceptible de cap recurs, sense perjuí dels quals, si és el cas, procedisquen en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjuí dels quals procedisquen en via administrativa davant de l'acte, si és el cas, d'aprovació del pla o programa.

Quart. Assenyalar que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s'haguera procedit a l'aprovació de la modificació de les normes urbanístiques del PGOU de Massanassa en el termini màxim de quatre anys des de la seua publicació. En este cas, el promotor haurà d’iniciar novament el procediment d’avaluació ambiental i territorial estratègica simplificada de la modificació.

  

Massanassa, 19 de setembre de 2024

Jorge Fernández Sempere

President Òrgan Ambiental Municipal